**Správa z exkurzie**

Dňa 31. 01. 2014 sme sa zúčastnili na školskej akcií. O 7.30 sme odchádzali z Autobusovej stanice v Prievidzi. Do Bratislavy sme prišli asi o 10.00. Hneď na začiatku sme mali veľké šťastie, pretože sme mali možnosť navštíviť Národnú radu aj s tým, že sme neboli vopred ohlásení. Samozrejme sme to využili a absolvovali sme exkurziu po priestoroch Národnej rady, zúčastnili sme sa práve prebiehajúceho hlasovania v rokovacej sále s poslancami a bližšie sa oboznámili aj so štátnymi symbolmi Slovenskej republiky. Prihovoril sa nám aj sám pán minister Pavol Hrušovský, s ktorým sme tiež mali možnosť prehodiť pár viet čomu sme boli veľmi radi. Ďalej sme sa z priestorov Národnej rady presunuli schodmi popri hrade do centra mesta. Ďalšoia zastávka našej exkurzie bola v Pálffyho paláci, a to výstava Mateja Krena - jeho dielo s názvom Pasáž. Vyvolalo to v nás neskutočné dojmy, niektorí z nás mali strach vojsť do tohto priestoru, ale keď sa každý odvážil, nestíhal si uvedomovať ako je možné to, na čo sa pozerá. Väčšina z nás si to aj niekoľkokrát zopakovala. Neskôr sme dostali priestor si oddýchnuť, naobedovať sa a poniektorí sa trochu vybúriť v nákupnom centre Aupark v Bratislave. Asi o 14.30 sme pokračovali na hlavný program našej exkurzie a to ITF Slovakiatour 2014 v Inchebe. Tri hodiny voľnosti v tomto priestore by určite nestačili na to, aby sme si pozreli všetko čo sa nám tu ponúkalo. Mňa osobne zaujali asi najviac tieto tri Slovenské oblasti, Bardejovské kúpele, Slovakia.travel a Park Snow Donovaly. Z tých zahraničných to bol určite Czech Tourism, Hotel Bus a Namibia Embasy. Každý by si tu určite našiel to svoje, čo ho zaujíma. Na prízemí Incheby prebiehala Gastro výstava. Tam sme si pochutili nielen očami. Vystavovatelia prezentovali výrobky rôznych druhov od káv cez alkohol, zmrzliny až po pravé slovenské výrobky. Po ukončení návštevy na tejto výstave sme sa všetci stretli pred historickou budovou Slovenského národného divadla. Pre mňa bolo toto predstavenie Júlio a Rómea isté sklamanie pretože nenaplnilo moje očakávania tak ako som si predstavovala, ale niektoré výstupy stáli za to. Asi o 21.00 sme vyrazili z Bratislavy a mierili naspäť do Prievidze. Počas tohto dňa sme navštívili rôzne miesta a aj keď nám počasie neprialo, celkový dojem z výletu bol výborný.